
הנהגת בית הכסא
או"ח סימן ג'
1] ב
1] יהא צנוע בבית הכסא - סעיף ב'.
2] שלא ידבר שם.
1. משום צניעות – מחבר (או"ח סי' ג' סעי' א', "גם לא ידבר שם ויסגור הדלת בעדו, משום צניעות (אור זרוע)").
1. פסקי תשובות (סי' ג' הע' י"ג) – [משום צניעות] "ולטעם זה אם מדבר בינו לבין עצמו (בטלפון) כשאין שומעים בחוץ יתכן שליכא איסור, אמנם לטעם המקובלים בכל גווני אסור, וכששומעים אותו בחוץ לדברי הכל אסור".
1) לא נראה, כיון צניעות שייך אפילו בינו לבין עצמו. וראיה, שהבאה"ט כ' כ"ש שלא לאכל שם, הגם שהוא בינו לבין עצמו.
2. הגדר.
1. מ"ב (סי' ג' ס"ק ד') – "ואם הוא לצורך גדול אפשר דמותר לדבר כ"ז שאין נפנה עדיין אבל בעת שנפנה אף לצורך גדול אסור ואם א"א לסגור הדלת ואיש אחר רוצה לכנוס ינחרו זה לזה ולא ידברו".
2. אם מותר לדבר בבית הכסא במקום הצורך או במקום הפסד ממון – יביע אומר (ח"ח או"ח סי' א', "ולכן בבתי כסאות מודרנים שיש בהם טלפון, ולפעמים הנפנה שם שומע קול צלצול טלפון, ויש לו ספק אם הוא ענין של הפסד ממון, או חולי, וכיו"ב, נראה שהמיקל לענות לטלפון יש לו על מה שיסמוך, אך יקצר בדבריו עד כמה שאפשר. אבל בלא זה אין להקל לדבר בבהכ"ס כלל, אפילו אין שם אלא בני הבית בלבד").
3. לחנך קטנים שלא לדבר בבית הכסא.
1. משנה הלכות (חי"א סי' ו') – "בדבר אי מותר לתינוקות לספר בבית הכסא ואין בהם משום צניעות או גם הם אסורים. תשובה. לפענ"ד דודאי גם הא בכלל חינוך הוא וצריך לחנכו להתנהג שלא לספר ככל מצוות שצריך בצניעות. אמנם לענין בית הכסא מבואר בגמ' ע"ז מ"ז ע"ב דמרחק ממנה ד"א ופריך דקא מרווח לעו"כ וא"ר חנינא מסורא דעבד לה בית הכסא לתינוקות א"ל דגדיר ליה בהיזמי והינגי ועיין ר"ח ופרקינן דעביד ליה בית הכסא דתינוקות דלית להו צניעותא וכו' ע"ש ועיין טוש"ע א"ח סי' ג' וק"ל".
4. מראי מקומות – מנחת יצחק (ח"ד סי' ס"א), אבן ישראל (ח"ט סי' ס"ג על מ"ב סי' ג').
1. פסקי תשובות (סי' ג' סוף אות ג') – "ואם לא נכנס לשם על מנת להתפנות אלא לצורך איזה ענין אחר שפיר טפי להקל הדיבור, וכל שכן כשחדר בית הכסא משמש לעוד יעודים כגון שיש שם ארון איחסון וכיוצא בזה".
5. כ"ש שלא לאכל שם.
1. באה"ט (או"ח סי' ג' ס"ק ב') – "לא ידבר שם. וכ"ש שלא יאכל".
2. לענין הכנסת מאכלים ומשקים לבית הכסא - עי' יו"ד סי' קט"ז סעי' ה', לשיטות ומראי מקומות.
6. להניק בבית הכסא XE "להניק בבית הכסא" .
1. רע"א (יומא דף עז:) – "תוס' ד"ה משום שיבתא וכו' בן ד' וה' שנים וחונקתו. בערוך איתא מבן ב' חדשים עד ז' שנים והרוח רעה אוחזת התינוק בצוארו במפרקת בגידים שאחורי הצואר ומייבשת אותם ומתנוונה והולך עד שימות וממה היא בשעה שאמו באה מבית הכסא או מנהר ומינקת לבנה לאלתר".
1) בצל החכמה (ח"ג סי' י"א) – "דין אוכל שהוכנס לבית המרחץ או לבית הכסא, אם מותר באכילה ... ואני הערותי מאז בזה מדברי הערוך מובא בגליון הש"ס להגרעק"א (יומא ע"ז ב) שכ', והרוח רעה אוחזת התינוק וכו' וממה היא, בשעה שאמו באה מבית הכסא או מנהר ומינקת לבנה לאלתר עכ"ל. מבואר כי החלב שהי' בדדי' בהיותה בביהכ"ס מזיק להתינוק מפני רוח רעה ששורה עליו. ויש לחלק ואין להאריך בזה".
2) הגרח"ק זצ"ל (דעת נוטה ח"א הנהגת בית הכסא הע' רי"ב, כל לשונו הובא לקמן) – "שי"ל שכל דברי הערוך נאמרו דוקא בנכנסה לשם ע"מ ליפנות ולא בנידו"ד שנכנסה לשם רק כדי להניק".
3) מראי מקומות – באר משה (ח"ה סי' א', לשונו הובא לקמן), חשוקי חמד (זבחים דף לה., לשונו הובא לקמן).
2. מחמיר.
1) באר משה (ח"ה סי' א') – "הגרע"א בגליון הש"ס (יומא ע"ז ב' על דברי התוד"ה משום) וז"ל: בערוך איתא מבן ב' חדשים עד ז' שנים, והרוח רעה אוחזת התינוק בצוארו במפרקת בגידים שאחורי הצואר ומייבשת אותם ומתנוונה והולך עד שימות, וממה היא, בשעה שאמו באה מבית הכסא או מנהר ומינקת לבנה לאלתר עכ"ל הגליון הש"ס, וע"ז כ' אחי הגאון האמיתי צ"ת שליט"א [זצ"ל] וז"ל: מבואר כי החלב שהי' בדדי' ביציאתה מביה"כ מזיק להתינוק מפני רוח רעה ששורה עליו. ויש לחלק ואין להאריך בזה עכ"ל. ונראה לי דביאור דברי הערוך הוא עפ"י גמר' גיטין (ע' א') דהבא מבית הכסא אל ישמש מטתו עד שישהה שיעור חצי מיל מפני ששד בית הכסא מלוה עמו ואם שימש הוויין לו בנים נכפים עיין שם הובא להלכה ברי"ף (שבועות פ"ב) ומג"א (סי' ר"מ סקכ"ט) ועיי"ש ביד אפרים על המג"א. ואין הכוונה שהשד של הבית הכסא נדבק על הזרע היוצא מהאיש אלא שאותו שד נדבק על האשה ומשם על הולד שיוצא מהזווג של אותו זמן ולחז"ל כל זה נגלה מסוד ה' אל יראיו כמו כן הפי' שרוח רע של הביה"כ הדבוק על האשה נדבק ממנה אל התינוק היונק מדדי' עד זמן מה משיצא לביה"כ עד שתתן להניק, ולכן לאלתר לא תהי' מינק הולד, וכן נודע להם מסוד ה' ליראיו".
2) פסקי בושם (פרק מ"ז סעי' ז', אור ישראל גליון נ"ו עמ' ל"א אות י"ג) – "אשה לא תניק בבית הכסא".
3) מצוות הנשים (פרק מ"ב סעי' י"ג, הע' כ"ב) – "ואין לאשה להניק את בנה תיכף לאחר שיצאה מבית הכסא אלא תמתין מעט ואחר כך תניק. [שו"ת באר משה ח"ה סי' א'. וכ' הגר"י רצאבי שליט"א בשולי המעיל (שעל ספר מעיל קטון) ס א' אות כ"ט, שהמינקת תזהר שלא תגע בראש הדד בלי נטילה, והוסיף שכן אמר לו הגר"ח קנייבסקי שליט"א שמסתבר שנחשב לנקב ואין לה לגעת שם]".
3. שעת הדחק יש להקל.
1) הגרח"ק זצ"ל (גם אני אודך בעניינים שונים ח"ב אות ל"ה) – "שאלה: האם ראוי ומותר לאשה להניק את בנה בבית הכיסא, [כגון שאין לה מקום אחר משום צניעות וכדו'], או לא. תשובה: אין איסור אבל אם אפשר טוב למנוע".
הגרח"ק זצ"ל (דעת נוטה ח"א הנהגת בית הכסא תשובה רי"ז, הע' רי"ב) – "האם מותר לאשה להניק את בנה בביהכ"ס. תשובה: מדינא אין איסור אך לכתחלה טוב שלא להניק שם כיון שי"א שיש שם רוח רע על האוכל אבל בשעת הדחק יש להתיר שאין לזה מקור". [הנה בהערה הקודמת נתבאר בשם הבאר היטב שאין לאכול בביהכ"ס אבל אמר רבינו שליט"א שגבי תינוק שלא הגיע לגיל חינוך ל"ש לאסור מטעם זה [מה גם שהמ"ב לא העתיק את דברי הבאה"ט] וכל הנידון בזה הוא רק מצד שי"א שיש רו"ר על האוכל שנכנס לביהכ"ס אבל דבר זה אין לו מקור וכמשי"ת בתשובות הבאות וע"כ בשעת הדחק יש להתיר וידידי הג"ר יצחק שאול בן רבינו שליט"א [זצ"ל] טען דהכא יש להקל טפי כיון שהחלב מעולם לא שהה בביהכ"ס דתיכף ביציאתו הוא נמצא בתוך פיו של התינוק ודמי למה שנתבאר לקמן הערה רי"ט. והנה בגליון הש"ס ביומא ע"ז ב' הובא מהערוך שאשה שבאה מביהכ"ס ומינקת לבנה לאלתר הוי זה סכנה לתינוק ולכאורה לפי"ז כ"ש שיש ליזהר שלא להניק בביהכ"ס גופי' ואמר רבינו שליט"א [זצ"ל] שי"ל שכל דברי הערוך נאמרו דוקא בנכנסה לשם ע"מ ליפות ולא בנידו"ד שנכנסה לשם רק כדי להניק]".
2) מקור נאמן (ח"א סי' י"א) – "שאלה: האם מותר לאשה להניק בבית הכסא (כגון שאין לה מקום אחר משום צניעות וכדומה). תשובה אם אין אפשרות אחרת, מותר, כי זה פיקוח נפש לתינוק, וטוב לכסות את האסלא. אבל לכתחילה אין להניק בבית הכסא כי שורה רוח רעה על החלב, וכמ"ש הפוסקים לענין מינקת גויה".
3) שערי יושר (ח"ד סי' א') – "אין לאכול בבית הכסא, אבל להניק תינוק בבית הכסא, בשעת הדחק שיש אנשים זרים בכל הבית, ואין לה מקום אחר צנוע להניקו, יש להקל, אבל בלאו הכי לא ראוי להקל בזה".
4) עי' ודרשת וחקרת (ח"ד או"ח סי' מ"ג אות ז') – "בבאר היטב ... איכא ד' צדדים להקל, א) שהוא קטן ביותר שלא הגיע לחינוך, ב) האוכל אינו נכנס באויר ביהכ"ס, שהוא יוצא מאמו ונכנס מיד לפיו, ג) ביהכ"ס שלנו אינו כביהכ"ס שלהם, ד) גדול הצניעות, ואקצר ... ולכן לענ"ד בשעת הדחק, ולצורך צניעות, כשהכל נקי מצואה, ומכוסה בכיסוי האסלה, ואין שם ריח רע, מותר להניק תינוק שם, ועדיף מלהניקו במקום הרואים".
5) דברי אור (ח"ג סי' ג') – "העולה. מינקת היוצאת מבית הכסא לא תניק לבנה עד שיעור מיל. לכתחילה אין להניק הולד בבית הכסא, ובשעת הדחק גדול אפשר שיש להקל".
4. מיקל.
1) אבני ישפה (גם אני אודך סי' ד') – "לא ראיתי טעם לאסור לאשה להניק את התינוק שלה בבית הכסא".
5. מראי מקומות.
1) חשוקי חמד (זבחים דף לה.) – "שאלה אשה שמגיעה לשמחה, ויש לה עמה תינוק בן כמה חודשים וצריכה להניק, האם מותר לה להניק אותו בבית הכסא, או שמא אין ראוי להכניס אוכל לבית הכסא, כיון שיש עליו רוח רעה. תשובה כתב הבאר היטב (סימן סק"ב) ד"ה לא ידבר שם בבית הכסא, וכל שכן שלא יאכל, הרי שאסור לאכול בבית הכסא, [אולם המשנ"ב לא הביאו, ויתכן שלא סבירא ליה כן]. ולכאורה בעניננו התינוק אוכל בבית הכסא, אמנם מסתבר שאין ענין להחמיר בזה בתינוק שעדיין לא הגיע לגיל חינוך. אמנם אולי יש מקום להחמיר מצד רוח רעה ששורה על המאכלים שנכנסים לבית הכסא, והעולם מקפידים בזה, וכתב בשו"ת מנחת יצחק (ח"ג סימן סג) שהענין שנהגו העולם להקפיד בזה, נובע ממה שאיתא בספר דברי יצחק ששמע בשם מרן הגה"ק מהר"ש מבעלזא זצלה"ה, שלא יאכל מאכל שהי' בבית הכסא עיין שם, אמנם ראיתי בספר ליקוטי מהרי"ח (בדברים הנוהגים בסעודה) שהביא מספר שלמי ציבור (דיני נט"י שחרית) שכתב שם דהרוח רע דבית הכסא, אינו שורה אלא על אדם שיש בו קדושה להנות ממנו, ולא על מים ועצים ואבנים עיין שם, אבל בכל זאת אי אפשר ח"ו לדחות דברי הרב הדומה למלאך ד', עכ"ד המנח"י. וכן כתב בלב חיים (ח"א סימן סו) ובחסד לאלפים (סימן ד בהגהות בנו סק"ב). וכן כתב הבן איש חי בספרו עוד יוסף חי (פרשת תולדות אות ו) שלא לאכול ולשתות אוכלים ומשקים שהיו בבית הכסא. והנה חלב זה הנמצא אצל האשה, למרות שנמצא בתוך האשה, אינו חלק מהאשה, אלא דינו כאוכלים ומשקים, וכמו שכתב רש"י (שבת דף צה ע"א ד"ה מפרק) שיש אומרים שחליבה הוא תולדה דקוצר - ולא היא, דלאו מחובר הוא, אלא פקיד ועקיר, וקאי בעטיני הדד כתבואה בקשיה, ולשון מפרק נמי לא שייך למימר, אלא לשון תולש. וכן הוא בזבחים (דף לה ע"א) חלב מוקדשין וביצי תורין אין חייבין עליהן משום פיגול, כלומר אם פיגל את הקרבן, החלב שבתוך הדד לא נתפגל, כיון שאינו חלק מהבהמה. אמנם לענין להכנס לבית הכסא, נראה שאין בזה איסור, שהרי החלב מכוסה, ומותר להכניס אוכל ומשקין מכוסין, כי הרוח רעה שורה רק על אוכל בגלוי, וכאן החלב אינו מגולה, כי החלב עובר מהאשה לתוך פי התינוק, ואינו רואה את אויר בית הכסא, והרי כל אשה שמאכילה את התינוק בחוץ, החלב היה יחד עם האשה בבית הכסא. אמנם בגמרא ביומא (דף עז ע"ב) איתא שיש רוח רעה השורה על התינוק, ונקרא שיבתא, ופירשו התוס' כשבא ליתן פת לתינוק בן ד' וה' שנים חונקתו אם לא נטל ידיו באותה שעה, אף על פי שכבר נטלן שחרית. ומה שהעולם אין נזהרין עכשיו בזה לפי שאין אותה רוח רעה שורה באלו המלכיות כמו שאין נזהרין על הגילוי ועל הזוגות. ורע"א (גליון הש"ס) ציין לדברי הערוך (ערך שיבתא) שכתב, שזה שורה על התינוק מבן ב' חדשים עד ז' שנים, והרוח רעה אוחזת התינוק בצווארו במפרקת בגידים שאחורי הצוואר ומייבשת אותם, ומתנוונה והולך עד שימות, וממה היא באה, בשעה שאמו באה מבית הכסא או מנהר ומינקת לבנה לאלתר. הרי שאין להניק את התינוק מיד לאחר היציאה מבית הכסא, וכל שכן שלא להניק בבית הכסא, אמנם יש להסתפק אם זה בגלל הרוח רעה ששורה בבית הכסא, או שזה בגלל שעשתה צרכיה, ואם נכנסה לבית הכסא ללא עשיית צרכים, אין לחוש לשיבתא, ואולי יש להקל, כי בלאו הכי כבר כתבו התוס' שרוח רעה זו, אינה שורה במדינות אלו".
2) אבני דרך (ח"ז סי' ב') – "ומכאן שאף שלכתחילה אין ראוי להניק בבית הכסא, יש לעיין האם משום צניעות עדיף להניק בבית הכסא או בפרהסיא באופן שמכסה את עצמה. ולי הקטן נראה שבמציאות זו עדיף שתניק בבית הכסא והוא שהמקום נקי (ואין צואה ושתן על הרצפה), וכן כשניתן להוריד ולסגור את מכסה האסלה. שמחתי לראות שבכיוון זה הלך בשו"ת ודרשת וחקרת ...".
3] עמידה המטות - סעיף ו'.
1. עי' סי' ר"מ סעי' י"ז, לשיטות ומראי מקומות.
